Garisons Metjūzs

Garisons Metjūzs (; dzimis  Tenesijas štatā) ir amerikāņu basketbolists, spēlē uzbrūkošā aizsarga pozīcijā. 2025. gadā pārstāv Nacionālās basketbola asociācijas (NBA) klubu Indiānas "Pacers".

 Karjera 
Augstskolu basketbolā pārstāvēja maz zināmo Lipskomba Universitātes komandu NCAA, kur nospēlēja četras sezonas. 2019. gada NBA draftā G. Metjūzs palika neizvēlēts, taču noslēdza divvirzienu līgumu ar Vašingtonas "Wizards", spēlējot arī kluba G Līgas komandā Capital City Go-Go. Jau debijas sezonā, 2019. gada 30. decembrī, uzstādīja karjeras rezultativitātes rekordu, gūstot 28 punktus uzvarā pret Maiami "Heat" (123—105).

Pēc divām sezonām Vašingtonā 2021. gada septembrī G. Metjūzs noslēdza līgumu ar Bostonas "Celtics", bet pēc pirms sezonas treniņnometnes tika atbrīvots no komandas. Oktobrī viņš noslēdza divvirzienu līgumu ar Hjūstonas "Rockets", pārstāvot tās G Līgas komandu Rio Grande Valley Vipers, bet sezonas gaitā līgums tika konvertēts par standarta līgumu ar "Rockets".

2023. gada februārī G. Metjūzu kopā ar Bruno Fernando aizmainīja uz Atlantas "Hawks" pret Džastinu Holideju, Frenku Kaminski un divām nākotnes otrās kārtas drafta izvēlēm. Pēc pusotras sezonas "Hawks" sastāvā G. Metjūzs 2025. gada septembrī noslēdza līgumu ar Ņujorkas "Knicks", taču komandā viņš, sezonu uzsākot, nepalika un novembrī pievienojās Indiānas "Pacers", noslēdzot 10 dienu līgumu.

 Atsauces 

 Ārējās saites 

Kategorija:1996. gadā dzimušie
Kategorija:Tenesī dzimušie
Kategorija:ASV basketbolisti
Kategorija:Uzbrūkošie aizsargi
Kategorija:Vašingtonas "Wizards" spēlētāji
Kategorija:Hjūstonas "Rockets" spēlētāji
Kategorija:Atlantas "Hawks" spēlētāji
Kategorija:Indiānas "Pacers" spēlētāji